યુવતીએ નોંધાવેલી પોલીસ ફરિયાદ મુજબ બનાવની વિગતો એવી છે કે અમદાવાદ જિલ્લાના દેત્રોજ તાલુકાના એક ગામમાં રહેતી યુવતીનું બે માસ અગાઉ કલોલ તાલુકના બોરીસણાના સુદર્શન ચોકડી પાસે આવેલા ફોરચ્યુન એપાર્ટમેન્ટમાં રહેતા પંકજ નટવરલાલ પટેલ સાથે સગપણ થયુ હતું. તે માટે રિતરિવાજના વ્યવહાર પણ થયા હતાં. દરમિયાન સગપણના થોડા સમયબાદ પંકજના મોટાભાઇ અનિલના દિકરાનો જન્મ દિવસ હોવાથી સગપણ કરેલી યુવતીને સાસરીમાં બોલાવી તેનો ભાવિ પતિ તેને લેવા માટે ગયો હતો. જન્મ દિવસ પર આવેલી યુવતીને પાંચ દિવસ સુધી પોતાના ઘરે રાખી હતી. ત્યારે પંકજે યુવતી સાથે તેની ઇચ્છા વિરૂધ્ધ બળજબરી પૂર્વક બળાત્કાર ગુજાર્યો હતો. ત્યારબાદ આ યુવતીને પંકજ બાઇક પર તેના ઘરે મુકવા ગયો હતો. ગામ નજીક રોડ પર યુવતીને ઉતારી પંકજ પરત ચાલ્યો ગયો હતો. દરમિયાન બે દિવસ પછી યુવક પંકજની ભાભી નીરૂબેને સગપણ તોડવા માટે ફોન આવ્યો હતો. ત્યારે યુવતીએ પોતાના ઘરે પંકજે કરેલા બળજબરી પૂર્વકના વ્યવહાર અંગે હકીકત જાણ કરી હતી. આવી વિગતો નીરૂબેનને પણ જણાવી હતી. ત્યારે નીરૂબેને એવુ કહ્યું હતું કે અમારે તારી સાથે સગપણ રાખવાનું નથી. તારી સાથે જે કાંય થયુ તે તુ ભુલી જજે અમે કોઇને જાણ કરીશું નહીં. તેમ કહી સગપણ ફોક કરી દીધા હતાં. જેના પગલે ભોગબનનાર યુવતીએ કલોલ પોલીસ મથકમાં તેના મંગેતર પંકજ નટવરલાલ પટેલ સામે બળાત્કારનો આક્ષેપ કરતી ફરિયાદ નોંધાવી હતી.